Document ID: /roh_data/filtered/fineweb-2-filterrobots_roh.jsonl.gz/26525

Ulteriura victoria per il Club da Hockey da Tavau. Il HCD batta ordaifer ils SCL Tigers cun 2:1 suenter prolungaziun. Tedenby ha sajettà il gol decisiv suenter be 27 secundas en la prolungaziun. Avant hai durant dus terzs dà nagins gols. En la 46avla minuta ha Palushaj (HCD) avert il score cun il 1:0 en powerplay. En la 51avla minuta è gartegià a Maxwall in «shorthander» al 1:1.
En la tabella è Tavau uss sin plazza 3 cun 58 puncts, be in punct davos il leader Zug.
Terza victoria cunter ils Tigers
Ils da Tavau han gia giugà duas giadas questa stagiun cunter la squadra bernaisa - duas giadas hai dà ina victoria per il HCD. L'emprima partida ordaifer ha il HCD gudagnà cun 1:0 grazia ad in gol da Marc Wieser en la prolungaziun, l'entschatta december ha il HCD alura gudagnà a chasa cun 5:3.
Perttu Lindgren è puspè enavos
Da la partida per il HCD è puspè Perttu Lindgren – il Finlandais aveva manchentà pervia dad ina blessura la Cuppa Spengler. En sia emprima partida ier suenter sia pausa ha il topscorer dal HCD gist sajettà suenter 12 minutas l'emprim gol per il club da hockey da Tavau.
Ils ulteriurs resultats: Lugano batta Friburg cun 4:2, Zug perda cunter Genevra cun 1:5, Bienna perda cunter Losanna cun 4:5 suenter sajettar penaltis ed ils Lakers battan Berna cun 3:2 suenter sajettar penaltis.
Hockey tabella liga naziunala A
|gieus||gols||puncts|
|1.||Zug||37||117:99||71|
|2.||Genevra||39||108:92||68|
|3.||ZSC Lions||39||125:95||68|
|4.||Tavau||36||119:98||67|
|5.||Bienna||39||114:114||58|
|6.||Lugano||40||98:108||55|
|7.||Losanna||35||100:95||54|
|8.||SCL Tigers||38||94:109||54|
|9.||Berna||38||101:111||52|
|10.||Ambri||39||96:112||47|
|9.||Friburg||36||84:99||46|
|12.||Lakers||38||94:118||41|
RTR novitads 23:00